මහනුවර ප්‍රදේශයේ බැල්ලකට ඉපදී ඇති  කොළ පැහැති පැටවකු පිළිබඳ තොරතුරක් සමාජ මාධ්‍ය ඔස්සේ සංසරණය වෙනවා.අපි මේ පිළිබදව පශු වෛද්‍යවරයකුගෙන් අප විමසා සිටියා.අප කළ විමසීමට පිළිතුරු දුන් ඔහු කියා සිටියේ සතුන්ගේ කළල අවස්ථාවේ ඇති රතු රුධිරාණු ප්‍රසුතියෙදී පුපුරා යන අතර මෙහිදී නිකුත්කරන බිලිවඩීන් වර්ණකය ඇතැම් අවස්ථාවල උපතේදි හමේ තැන්පත් වන බවයි.ඒ  අනුව මෙවැනි වර්ණ සහිතව පැටවුන් බිහිවීමේ හැකියාවක් පවතින බවයි ඔහු කියා සිටියා.මේ අනුව කොළ සහ නිල් පැහැ පැටවුන් බිහිවීමේ හැකියාවක් පවතින අතර මෙම සංසිද්ධිය ඉතාම විරල අවස්ථාවක් බවයි ඔහු වැඩිදුරටත් කියා සිටියේ.කෙසේ වෙතත් ඔහු පවසන්නේ හිරුගේ පාරජම්බුල කිරණවලට නිරාවරණය වී ටික දිනකින් මේ තත්ත්වය වෙනස් වන බවයි.